**OBRAZAC**

|  |  |
| --- | --- |
| **IZVJEŠTAJ O ANALIZI UTICAJA PROPISA ZA LOKALNE SAMOUPRAVE** | |
| **OBRAĐIVAČ PROPISA** | **Sekretarijat za kulturu, sport, mlade i socijalno staranje** |
| **NAZIV PROPISA** | **Predlog Odluke o studentskoj stipendiji** |
| **1. Definisanje problema**   * **Da li je propis posljedica zahtjeva (propisa) na državnom nivou?** * **Navesti zakonski osnov za donošenje propisa, kao i odnos sa strateškim dokumentima lokalne samouprave ako postoji?** * **Da li lokalna samouprava može odstupati od odredbi propisa na državnom nivou i u kojoj mjeri?** * **Da li je riječ o sopstvenim nadležnostima ili prenesenom, odnosno povjerenom poslu lokalne samouprave?** * **Koje probleme treba da riješi predloženi akt?** * **Da li problem ima rodnu dimenziju? (ima posebni uticaj na žene)** * **Koji su uzroci problema?** * **Koje su posljedice problema?** * **Koji su subjekti oštećeni, na koji način i u kojoj mjeri? (žene-muškarci)** * **Kako bi problem evoluirao bez promjene propisa (“status quo” opcija)?** | |
| * **Ovaj propis nije posledica zahtjeva (propisa) na državnom nivou.** * **Pravni osnov za donošenje ove odluke sadržan je u članu 38 stav 1 tačka 2, a u vezi sa članom 27 stav 1 tačka 15 Zakona o lokalnoj samoupravi („Službeni list Crne Gore", br. 2/18, 34/19, 38/20, 50/22 i 84/22), članu 35 stav 1 tačka 2 i članu 38 stav 1 Statuta opštine Nikšić („Službeni list Crne Gore – Opštinski propisi“, br. 31/18 i 21/23).** * **Riječ je o sopstvenim nadležnostima lokalne samouprave.** * **Predložena odluka treba da unaprijedi i pospješi materijalni položaj studenata i da dodatno stimuliše sve učenike i studente za postizanje još boljih rezultata u daljem obrazovanju. Zato se ovim predlogom odluke predviđa povećanje mjesečnog iznosa stipendije sa dosadašnjih 150,00 na 200,00 €. Takođe, predviđeno je da osnovni uslov za ostvarivanje prava na stipendiju neće biti, kao što je određeno postojećom odlukom, da je korisnik stipendije dobitnik diplome „Luča“ za odličan uspjeh iz svih nastavnih predmeta i primjerno vladanje u osnovnoj i srednjoj školi, već će pravo na stipendiju moći da ostvare i telentovani studenti koji su na prethodnoj godini studija imali najnižu prosječnu ocjenu 9,00 i ostvarenih ECTS kredita u stoprocentnom iznosu.** * **Problem ima podjednaku rodnu dimenziju.** * **Osnovni uzrok problema je veoma loš materijalni položaj studenata koji podstiče sve više odlaska mladih školovanih građana, ne samo iz našeg grada, nego i iz države Crne Gore.** * **Kao posledica lošeg ekonomskog stanja studenata može se očekivati dalji odliv mozgova, jer će studenti, pogotovo oni talentovaniji, odlaziti u one sredine koje će im pružiti bolju finansijsku politiku i ostale uslove koji su direktno vezani za status studenata.** * **Zbog nastalog problema oštećeni su studenti, njihove porodice i društvo u cjelini.** * **U slučaju “status quo” opcije došlo bi stagnacije razvoja obrazovanja u opštini Nikšić, ne bi se obezbjedili preduslovi za ostanak mladih perspektivnih studenata u našem gradu i državi i došlo bi do povećanja talasa odlaska kvalitetnog kadra i ostanka onih apatičnih i pasivnih koji nemaju želju da doprinose pozitivnim promjenama.** | |
| **2. Ciljevi**   * **Koji ciljevi se postižu predloženim propisom?** * **Da li bilo koji od ciljeva unapređuje rodnu ravnopravnost? (ako je odgovor ne, da li se može definisati cilj koji unapređuje rodnu ravnopravnost?)** | |
| * **Osnovni cilj koji se postiže predloženim propisom je da se povećanjem visine mjesečnog iznosa stipendije unaprijedi i pospješi materijalni položaj studenata, kako studiranje ne bi postalo privilegija samo bogatih i da se dodatno stimulišu svi učenici i studenti za postizanje još boljih rezultata u daljem obrazovanju.** **Povećanje iznosa stipendije najboljim studentima je još jedan dokaz i poruka da lokalna uprava cijeni prave vrijednosti i da će i ubuduće znati da prepozna i nagradi kontinuirani rad, trud i upornost.** * **Cilj koji unapređuje rodnu ravnopravnost „leži“ u samoj jednakosti primjene ovog propisa na oba pola, odnosno roda.** | |
| **3. Opcije**   * **Zašto je propis neophodan? - Koje su moguće opcije za ispunjavanje ciljeva i rješavanje problema? (uvijek treba razmatrati “status quo” opciju i preporučljivo je uključiti i neregulatornu opciju, osim ako postoji obaveza donošenja predloženog propisa).** * **Obrazložiti preferiranu opciju? (koja je rodna dimenzija te opcije; kako preferirana opcija unapređuje rodnu ravnopravnost: status žena i odnose među ženama i muškarcima?)** | |
| * **Kao što je već navedeno, predloženim propisom obezbjeđuju se preduslovi za poboljšanje ekonomskog položaja studenata i obezbjeđivanje preduslova za ostanak mladih talentovanih studenata u našem gradu i državi.** * **Za ispunjavanje postavljenih ciljeva nije moguća “status quo” opcija.** * **Ovom odlukom su stavljeni u ravnopravan položaj muškarci i žene. Tačnije, obezbjeđuje se finansijska podrška svim studentima u našoj opštini u skladu sa odredbama predloženog propisa (i muškim i ženskim studentima).** | |
| **4. Analiza uticaja**   * **Na koga će i kako će najvjerovatnije uticati rješenja u propisu - nabrojati pozitivne i negativne uticaje, direktne i indirektne? Da li rješenja u propisu imaju uticaj na žene (pozitivne i negativne, direktne i indirektne?)** * **Koje troškove ili uštede će primjena propisa izazvati građanima i privredi (naročito malim i srednjim preduzećima)?** * **Da li pozitivne posljedice donošenja propisa opravdavaju troškove koje će on stvoriti?** * **Da li se propisom podržava stvaranje novih privrednih subjekata na tržištu i tržišna konkurencija?** * **Uključiti procjenu administrativnih opterećenja i biznis barijera.** | |
| * **Rješenja iz predloženog propisa pozitivno će uticati na sve studente iz naše opštine bez obzira na mjesto studiranja.** * **Pozitivni uticaji implementacije predloženog propisa su: poboljšanje finansijskog položaja studenata, smanjenje odlaska kvalitetnog kadra, briga lokalne samouprave o mladim talentovanim sugrađanima, dodatna stimulacija svih učenika i studenata za postizanje još boljih rezultata u daljem obrazovanju.** * **Predloženi propis ne stvara negativne uticaje.** * **Rješenja u propisu nemaju poseban uticaj na žene.** * **Neophodna finansijska sredstva za primjenu predloženog propisa biće planirana budžetom Opštine Nikšić za 2025. godinu.** * **Pozitivne posledice donošenja propisa opravdavaju troškove koje će stvoriti isti.** * **Propisom se ne podržava stvaranje novih privrednih subjekata na tržištu i tržišna konkurencija.** | |
| **5. Procjena fiskalnog uticaja**   * **Da li propis utiče na visinu prihoda ili troškova lokalne samouprave?** * **Da li je potrebno obezbjeđenje finansijskih sredstava iz budžeta lokalnih samouprava odnosno budžeta Crne Gore za implementaciju propisa i u kom iznosu?** * **Da li je obezbjeđenje finansijskih sredstava jednokratno, ili tokom određenog vremenskog perioda? Obrazložiti.** * **Da li su neophodna finansijska sredstva obezbijeđena u budžetu lokalnih samouprava odnosno budžetu Crne Gore za tekuću fiskalnu godinu, odnosno da li su planirana u budžetu za narednu fiskalnu godinu?** * **Da li će se implementacijom propisa ostvariti prihod za lokalne samouprave odnosno za budžet Crne Gore?** * **Ko je potencijalni korisnik budžeta za implementaciju propisa (u kojem procentu bi korisnici mogli biti muškarci, a u kojem žene? Da li implementacija budžeta može biti uzrok neravnopravnosti između muškaraca i žena?)** | |
| * **Propis utiče na visinu troškova lokalne samouprave.** * **Nije potrebno obezbjeđivanje finansijskih sredstava iz budžeta Crne Gore za implementaciju ovog propisa.** * **Obezbjeđenje finansijskih sredstava za isplatu studentskih stipendija je za 10 mjeseci studijske godine, u nominalnom mjesečnom iznosu u visini od 200,00 €.** * **Neophodna finansijska sredstva za narednu godinu će biti obezbijeđena u budžetu Opštine Nikšić.** * **Implementacijom propisa neće se ostvariti prihod za lokalnu samoupravu odnosno za budžet Crne Gore.** * **Potencijalni korisnici budžeta za implementaciju propisa su i muškarci i žene.** * **Implementacija budžeta ne može biti uzrok neravnopravnosti između muškaraca i žena.** | |
| **6. Konsultacije zainteresovanih strana**   * **Naznačiti da li je korišćena eksterna ekspertska podrška i ako da, kako.** * **Naznačiti koje su grupe zainteresovanih strana konsultovane, u kojoj fazi RIA procesa i kako (javne ili ciljane konsultacije).** * **Da li su predstavnice ženskih udruženja i ranjivih grupa bile uključene u konsultacije?** * **Naznačiti glavne rezultate konsultacija, i koji su predlozi i sugestije zainteresovanih strana prihvaćeni odnosno nijesu prihvaćeni. Obrazložiti.** | |
| * **Za pripremu ove odluke nije korišćena eksterna ekspertska podrška jer nije bila potrebna.** * **Konsultacije su izvršene sa studentima iz naše opštine i kroz predlog ovog propisa uvažene su konsruktivne sugestije kada je u pitanju poboljšanje materijalnog položaja studenata.** * **Predstavnici ženskih udruženja i ranjivih grupa nijesu uključeni u konsultacije u vezi sa donošenjem ovog propisa.** * **U postupku pripreme predloženog propisa sproveden je postupak javne rasprave. Predloga i sugestija na nacrt odluke od strane zainteresovane javnosti nije bilo.** | |
| **7. Monitoring i evaluacija**   * **Koje su potencijalne prepreke za implementaciju propisa?** * **Koji su glavni indikatori prema kojima će se mjeriti ispunjenje ciljeva?** * **Ko će biti zadužen za sprovođenje monitoringa i evaluacije primjene propisa?** | |
| * **Za implementaciju ove odluke ne postoje prepreke.** * **Glavni indikatori za mjerenje ispunjenosti ciljeva su: veći ekonomski standard studenata, manji broj odlaska studenata u one sredine koje će im pružiti bolju finansijsku politiku, ostanak mladih perspektivnih studenata u našem gradu i državi koji će doprinositi pozitivnim promjenama.** * **Za sprovođenje monitoringa i evaluacije primjene ove odluke biće zadužen obrađivač propisa - Sekretarijat za kulturu, sport, mlade i socijalno staranje, kao organ lokalne uprave nadležan za poslove obrazovanja.** | |

**Datum i mjesto SEKRETAR**

Nikšić, 23.09.2024. godine Dejan Ivanović, s.r.